Diari Oficial de la Generalitat Valenciana


Sumari del DOGV 5312, del 27-07-2006 (2006/9058)

Informació pública de la convocatòria per a l'alçament de les actes de pagament i actes d'ocupació de les finques afectades pel projecte d'expropiació d'immoble amb destí a equipament comunitari al carrer de l'Església, 2 i carrer Major, 1 i 3.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5312

Data del DOGV
:   27-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9058


Organisme emissor
:   Ajuntament d'Aldaia

Tipus de document
:   Anunci

Informació pública de la convocatòria per a l'alçament de les actes de pagament i actes d'ocupació de les finques afectades pel projecte d'expropiació d'immoble amb destí a equipament comunitari al carrer de l'Església, 2 i carrer Major, 1 i 3. [2006/M9058]  
La Comissió Territorial d'Urbanisme de València, en sessió celebrada el dia 6 de març de 2006, ha aprovat definitivament el projecte d'expropiació, per mitjà del procediment de taxació conjunta, d'immoble amb destí a equipament comunitari al carrer de l'Església, 2 i carrer Major, 1 i 3, i atés el que disposa l'article 203 del Reglament de Gestió Urbanística, el pagament o depòsit de l'import de la valoració establida per l'esmentada Comissió Territorial produïx els efectes disposats en l'article 52 de la Llei d'Expropiació Forçosa, sense perjuí que puguen seguir tramitant-se els recursos procedents respecte a la fixació del preu just.  
Així, es convoca els interessats, per mitjà d'edictes i notificació individualitzada, perquè el dia 4 de setembre de 2006, compareguen al saló de plens de l'Ajuntament a l'hora que a continuació s'indica per a procedir a l'alçament de les actes de pagament i actes d'ocupació de les finques incloses en la relació de propietaris i titulars de drets afectats pel projecte d'expropiació citat, que són els següents:  
Els propietaris afectats queden advertits que si no compareixen sense que hi haja causa justificada s'entendrà que no accepten el pagament per la qual cosa es procedirà a la seua consignació en la Caixa General de Depòsits.  
El propietari o titular afectat haurà d'assistir personalment o per mitjà de persona degudament autoritzada per poder bastant atorgat davant notari per a actuar en nom seu, i aportarà els documents públics o privats acreditatius de la seua titularitat i últim rebut de la contribució; podrà anar acompanyat, a costa seu, del seu pèrit i un notari.  
Com que s'ha intentat la notificació del present acord a les persones que a continuació s'indiquen i no s'ha pogut practicar, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la dita relació als efectes que puguen comparéixer en el lloc, dia i hora assenyalats, als efectes de poder complir el present edicte.  
. José Mª Plasencia Ferrandis  
Domicili desconegut  
. Luis Miguel Montero Delgado   
C/ Francisco de Llano, 4-14  
46731 València  
Aldaia, 18 de juliol de 2006.. L'alcaldessa: Desemparats Navarro i Prósper.